google/wiki40b huggingface dataset:
František Krutel

Životopis

Štúdium na Lesníckej fakulte Vysokej školy poľnohospodárskeho a lesného inžinierstva v Košiciach absolvoval roku 1952. Od roku 1952 pracovník Drevárskej fakulty VŠLD vo Zvolene, od 1974 vedúci katedry náuky o dreve, súčasne pracovník n.p. Bučina vo Zvolene. Roku 1963 CSc., 1971 doc., 1978 prof. Od roku 1972 dekan Drevárskej fakulty VŠLD vo Zvolene.
Autor viacerých vedeckých prác a odborných článkov.
Aubord

Poloha

Obec má rozlohu 9,42 km². Najvyšší bod je položený 64 m n. m. a najnižší bod 17 m n. m.

Obyvateľstvo

Počet obyvateľov obce je 2 396 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavel Drapák

Zo života

Paľo Drapák sa narodil 19. novembra 1964 v Bánovciach nad Bebravou v rodine šoféra autobusu, ako najmladší zo siedmich detí.
V rokoch 1978 – 1987 absolvoval 5 rokov klasickej gitary a 4 roky spev. Účinkoval v školských skupinách Prievan a Skrat na gymnáziu v Bánovciach nad Bebravou.
Od roku 1980 do roku 1986 začal svoje spevácke kvality rozvíjať v rockovej kapele SBM, s ktorou vystupoval na desiatkach festivalov v Česku i na Slovensku. Okrem toho získával hudobnú prax i vystupovaním v rôznych barových kapelách ako spevák a basový gitarista.
V roku 1984 nastúpil na základnú vojenskú službu. Rovnako ako v súkromnom živote, tak aj na vojne nevydržal bez hudby a zakladá skupinu záujmovo-umeleckej činnosti, s ktorou absolvuje niekoľko vojenských festivalov.
Po návrate z PVS sa Paľo vracia k rockovej kapele SBM a privyrába si po baroch, svadbách a zábavách, kde opäť získava starú hudobnú školu od známeho slovenského klaviristu Mira Kušniera.
Prelomom v jeho hudobnej kariére je výhra v konkurze na speváka v rockovej kapele Metalinda v roku 1987, kde nastáva raketový vzostup jeho kariéry. Prišli hity ako „Jan Amos Džínový“, „Zaľúbená žaba“, „Slnko nevychádzaj“ atď. Dodnes je jeho prejav v týchto piesňach nenahraditeľnou spomienkou pre všetkých fanúšikov. V Metalinde nahral Paľo 10 albumov, 20 singlov, 35 videoklipov, 6 hudobných filmov. Účinkoval v stovkách televíznych a rozhlasových relácií.
V roku 2001 odchádza z Metalindy a po menšej hudobnej pauze na konci tohoto roku pripravuje svoj debutový singel „Skús ma nájsť“. V máji 2002 vychádza album Už prišiel čas. Na jeseň toho istého roku natočil klip k hymne motorkárskeho klubu Red Barons s názvom „Chopper Boy“ a stal sa jeho čestným členom.
V roku 2004 Paľo pripravil materiál na svoje nové CD, ktoré nazval cestovne PRABRA (PRAha-BRAtislava), kde dokonca spieva duet so svojou manželkou Janette „Každá trampota má svou mez“.
V roku 2005 sa Paľo stretol s bubeníkom Paľom Prokopom, dávajú dokopy zostavu a po niekoľkých obmenách a hľadaní potrebných hudobníkov nahrávajú album s názvom Paľo Drapák.
Oxid zinočnatý

Vlastnosti

Je to biely, veľmi jemný, oslnivo biely prášok s nádychom do modra. Vyrába sa spaľovaním pár zinku v prúde vzduchu. Na vzduchu prijíma vlhkosť a oxid uhličitý a mení sa na uhličitan zinočnatý.
Je vhodná na akvarel, gvaš alebo pastel, menej už na olejomaľbu, pretože spotrebuje veľké množstvo oleja (20–24 %) a zle schne.
Gaudonville

Poloha

Obec má rozlohu 7,39 km². Najvyšší bod je položený 265 m n. m. a najnižší bod 121 m n. m.

Obyvateľstvo

Počet obyvateľov obce je 118 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Soultzbach-les-Bains

Poloha

Obec má rozlohu 7,06 km². Najvyšší bod je položený 899 m n. m. a najnižší bod 306 m n. m.

Obyvateľstvo

Počet obyvateľov obce je 666 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prírodný park Ještěd

Rozloha

Park sa nachádza na území okresu Liberec, kde zaberá plochu 93,6 km². Lesy pokrývajú plochu 63,7% rozlohy celého územia. Najvyšším bodom parku je Ještěd (1012 m) a najnižšia je údolie Lužické Nisy v blízkosti Bílého Kostola (287 m). Park je dlhý 22 km a jeho maximálna šírka činí 7 km. Prírodný park Ještěd zasahuje alebo priamo pokrýva územie 15 obcí.

Ochrana

Park chráni ráz krajiny, v ktorej sa nachádzajú estetické a prírodné hodnoty ako napr. lesný porast, mimolesná zeleň, cenný prírodný ekosystém, ale tiež charakteristické poľnohospodárske kultúry a významné ľudské sídla pri turistickom využití pre rozvoj oblasti.
Ivan Valentovič

Život

Po absolvovaní Lekárskej fakulty Univerzity Komenského v Bratislave nastúpil v roku 1980 na Kliniku telovýchovného lekárstva Fakultnej nemocnice v Bratislave, kde pôsobil ako sekundárny lekár. V roku 1986 nastúpil na ministerstvo zdravotníctva, kde pracoval najskôr ako odborný referent, neskôr ako vedúci oddelenia organizácie a riadenia zdravotníctva. V rokoch 1992 až 1994 pracoval v Národnej poisťovni na pozícii námestníka riaditeľky.
Počas lekárskej praxe dosiahol atestácie z vnútorného lekárstva, fyziatrie, liečebnej rehabilitácie, balneológie, sociálneho lekárstva a organizácie zdravotníctva. Absolvoval deväťmesačný kurz Svetovej zdravotníckej organizácie pre riadiacich pracovníkov v zdravotníctve a študijné pobyty v Indianopolise a Fort Worth v Spojených štátoch, v Drážďanoch v Nemecku a školenie na CMC Graduate School of Bussines Čelákovice v Česku.
V rokoch 1994 až 1998 pracoval vo Vzájomnej životnej poisťovni najprv ako riaditeľ sekcie poistenia, v roku 1997 postúpil do funkcie riaditeľa zdravotnej poisťovne. Od roku 1998 pôsobil v zdravotnej poisťovni Apollo, kde pracoval ako námestník generálneho riaditeľa. Odtiaľ v roku 2004 prešiel do Spoločnej zdravotnej poisťovne, kde usadol do kresla generálneho riaditeľa, neskôr predsedu predstavenstva.

Politická činnosť

Po parlamentných voľbách v roku 2006 ho predseda vlády nominoval do pozície ministra zdravotníctva. Z funkcie odstúpil na vlastnú žiadosť 3. júna 2008 z osobných dôvodov, vystriedal ho Richard Raši. Na návrh vlády bol v júni 2008 menovaný za predsedu Dozornej rady Úradu pre dohľad nad zdravotnou starostlivosťou.
Lepsiusov zoznam pyramíd

Lepsiusov zoznam pyramíd obsahuje súpis niektorých staroegyptských pamiatok, ktorý vytvoril nemecký egyptológ Karl Richard Lepsius. V roku 1842 navštívil Dolný Egypt a pre svoju rozsiahlu prácu Denkmäler aus Aegypten und Aethiopien (1849–1859) zostavil a publikoval zoznam objektov, ktoré pokladal za pyramídy, príp. kráľovské hrobky. Je číslovaný zo severu na juh, začína objektom pri Abú Rawáš a končí pyramídou Amenemheta III. v Hawwáre. V priebehu neskorších výskumov sa ukázalo, že niektoré zo zapísaných objektov nie sú pyramídy, iné sa nepodarilo opätovne identifikovať (značka ? v prvom stĺpci).
Irén Sárközy

Politička

V parlamentných voľbách v roku 2016 kandidovala na 15. mieste kandidátky MOST - HÍD. So ziskom 2 116 hlasov získala 16. miesto a stala sa náhradníčkou.

Parlamentné pôsobenie

Do parlamentu vstúpila 24. marca 2016 rozhodnutím predsedu NR SR č. 11 ako náhradníčka po tom ako sa László Sólymos stal členom vlády. V Národnej rade vedúca Stálej delegácie NR SR v Stredoeurópskej iniciatíve a jej parlamentnej dimenzii, členka Ústavnoprávneho výboru NR SR a Stálej delegácie NR SR v Parlamentnom zhromaždení OBSE ako aj overovateľka Výboru NR SR pre európske záležitosti.
V januári 2019 Peter Kresák, stranícky kolega Sárközy, kandidoval na funkciu sudcu Ústavného súdu. Kresák výbor opustil, lebo nechcel rozhodovať o spolukandidátoch. Sárközy prijala Kresákovo miesto v Ústavnoprávnom výbore a Kresák zasadol na jej doterajšie miesto vo Výbore pre financie a rozpočet. 
Tesne pred voľbou kandidátov na ústavných sudcov Sárközy jednoznačne nepovedala či Robert Fico spĺňa podmienky na funkciu alebo nie a či svojim hlasovaním vo výbore prelomí patovú situáciu. Povedala však, že v pléne za Fica hlasovať nebude.
Karol Jokl

Klubová kariéra

Karol Jokl začínal s futbalom v rodnom Partizánskom. V roku 1963 však prestúpil do svojho vysnívaného klubu Slovana Bratislava. Hneď vo svojom prvom zápase v drese belasých v Československom pohári proti Dukle skóroval. V auguste toho istého roku debutoval aj v najvyššej československej súťaži proti Hradcu Králové. Za Slovan Bratislava odohral v prvej lige 12 sezón - 238 zápasov a strelil 68 gólov, pretože častejšie na góly prihrával. V sezóne 1968/69 sa výraznou mierou podieľal na úspešnom ťažení Slovana Bratislava v Pohári víťazov pohárov. Bol skutočnou oporou víťazného mužstva. V semifinále proti AC Turín sa mu podarilo aj skórovať. Po sezóne 1974/75, v ktorej získal s belasými titul odišiel do Baníka Prievidza.

Reprezentačná kariéra

Na svoj prvý zápas v najcennejšom drese nastúpil Jokl v novembri 1963 v Záhrebe proti Juhoslávii. Mal vtedy len 18 rokov a stal sa najmladším Slovákom v československej reprezentačnej histórii vôbec. Za reprezentáciu odohral 27 zápasov a 11-krát skóroval. Na MS 1970 v Mexiku patril k oporám československého výberu a odohral všetky tri zápasy.

Trénerská kariéra

V roku 1994 sa stal asistentom Dušana Galisa pri kormidle Slovana Bratislava. Opäť sa vrátil do veľkého futbalu. Po zápase s Lokomotívou Košice 28. októbra 1996 ho zradilo jeho veľké futbalové srdce. Zomrel priskoro vo veku 51 rokov.
Kuba

Geografia

Kuba má významnú geografickú polohu a ovláda značnú časť amerického stredomoria. Hlavné a zároveň aj najväčšie mesto je Havana (La Habana). Od Floridy ju na západe delí iba 180 km široký Floridský prieliv. Od polostrova Yucatán 210 km široký Yucatánsky prieliv, od ostrova Haiti na východe prieliv Paso de los Vientos, od Bahamských ostrovov na severovýchode Bahamský prieliv a na juhu sa približuje Jamajke na vzdialenosť 140 km. Rozprestiera sa na najväčšom ostrove Veľkých Antíl. Na hlavný ostrov pripadá 94 % územia. Má pretiahnutý tvar je 1 275 km dlhý a 31 až 191 km široký. Ďalej sa rozprestiera na 1 600 väčších či menších ostrovoch. Celková plocha štátu je 110 922 km²;. Pobrežie s celkovou dĺžkou 3 500 km je značne členité, zväčša ploché, močaristé, len na juhovýchode strmé a neprístupné.
Najbližšími susedmi Kuby sú Bahamy a USA na severe, Haiti na východe, Jamajka a Británii patriace Kajmanie ostrovy na juhu a Mexiko na západe. Povrch Kuby je prevažne mierne zvlnená pahorkatina. Menšiu časť územia tvorí (najmä pobrežná) nížina. Najvyšším vrchom je Pico Turquino (1 974 m n. m.). Najdlhšou riekou je rieka Canto (250 km).
Podnebie Kuby je tropické, pasátové, s presne vymedzeným obdobím dažďov. Priemerná teplota najteplejšieho mesiace v roku t. j. júl je 27 °C a teplota najchladnejšieho mesiaca t. j. január je 23 °C. Teplotné minimá sa pohybujú pod 5 °C a maximá dosahujú 40 °C. Dlhodobý ročný priemer teploty je 25,5 °C. Východné a severovýchodné pasáty prinášajú vlahu a vytvárajú v pohoriach vlhkú náveternú a suchú záveternú stranu. Obdobie dažďov trvá od mája do októbra (75 % ročného úhrnu zrážok). Najsuchší mesiac je február. Ročný priemerný počet zrážok je 1 300 mm. Najviac zavlažované je východné pobrežie kde spadne ročne až 1 900 mm zrážok. To zapríčiňuje vysokú vlhkosť vzduchu asi 70 – 80 %. Severozápadnú časť často postihujú víchrice a hurikány, asi 10 ročne, ktoré spôsobujú značné škody. Prichádzajú pravidelne z Karibského mora, alebo vznikajú na prehriatej hladine blízkeho Atlantiku. Niekedy hurikán zasiahne more, ktoré sa rozbúri a veľké vlny spôsobujú veľké straty. Najničivejšie vlny zaznamenali 9. septembra 1932 keď obrovské rozbúrená vlna zničila celé Santa Cruz del Sur.

Ekonomika

Ekonomika Kuby je riadená štátom a do rozpadnutia ZSSR v roku 1991 s ním bola v úzkom partnerskom zväzku. Naopak, Spojené štáty uvalili na Kubu politické aj ekonomické  embargo. Po roku 1991 sa orientuje najmä na obchodovanie s Čínou. V hospodárstve Kuby dlho viedlo poľnohospodárstvo. Pred rokom 1990 patrila Kuba medzi troch najväčších pestovateľov cukrovej trstiny na svete. Známy kubánsky rum sa vyrábal práve z nej. Veľa cukru sa vyvážalo do Sovietskeho zväzu, po jeho rozpade výroba i vývoz cukru poklesli. Ďalej sa vyváža rum, pomaranče, grapefruity, cigary, lieky, cigarety, káva, ananás, mango a avokádo. Kuba má veľké zdroje nerastných surovín napríklad rúd chrómu, niklu, kobaltu a medi. Nemá však zdroje energie a palivá. Ložiská ropy a zemného plynu sú veľmi malé, krátke rieky bez energie. Energetické suroviny Kuba dovážala zo ZSSR.
Kladské sedlo

Poloha

Sedlo sa nachádza v severnej časti okresu Šumperk, severozápadne od obce Kunčice, neďaleko trojmedzia Moravy, Sliezska a Kladska. Vytvára prirodzenú hranicu Králického Sněžníka na západe a Rychlebských hôr na východe. Do sedla vedie cesta II/446 z Hanušovíc.

Turizmus

Po hrebeni cez sedlo prechádza  značený pohraničný turistický chodník.
Denney

Poloha

Obec má rozlohu 3,48 km². Najvyšší bod je položený 430 m n. m. a najnižší bod 348 m n. m.

Obyvateľstvo

Počet obyvateľov obce je 781 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Parasite (Volbeat)

Hudobné video

Hudobné video, ktoré bolo vydané súbežne so singlom, bolo režírované Shanom Danom Horanom a trvá len 40 sekúnd.
Vládny obvod

Vládny obvod (nem. Regierungsbezirk) je v niektorých spolkových krajinách Nemecka územnosprávna jednotka stojaca medzi spolkovou krajinou (na jednej strane), a krajinskými (Landkreis) a mestskými (Kreisfreie Stadt) okresmi (na strane druhej). Vládne obvody existovali už v období Pruska ako správne celky v rámci jeho provincií. Neskôr boli tieto správne celky zavedené aj v Bavorsku (kde existujú dodnes) a iných častiach Nemecka.
True Detective

Dej

V roku 2012 detektívi Maynard Gilbough (Michael Potts) a Thomas Papania (Tory Kittles) predvolajú na výsluch dvoch vyšetrovateľov, Rustina "Rusta" Cohla (Matthew McConaughey) a Martina "Martyho" Harta (Woody Harrelson), ohľadom vyšetrovania vraždy Dory Lang z roku 1995. Rust a Marty neboli v kontakte od hádky kvôli Martyho žene Maggie Hart (Michelle Monaghan) desať rokov dozadu. Hurikán Rita zničil väčšinu zložiek k prípadu a oboch mužov požiadajú, aby rozprávali o ich pracovnom vzťahu, vyšetrovaní Dory Lang a ďalších súvisiacich prípadoch, keďže nové dôkazy nasvedčujú tomu, že páchateľ je stále na slobode.

Dej

Kalifornský dialničný strážnik a vojnový veterán Paul Woodrugh (Taylor Kitsch) nájde mŕtve telo miestneho biznismena, ktorý bol zapletený do významného obchodu z pozemkami. Vzhľadom k nejednoznačnej jurisdikčnej povahe miesta činu sú k prípadu pridelení dvaja detektívi, Raymond "Ray" Velcoro (Colin Farrell) a Antigone "Ani" Bezzerides (Rachel McAdams), ktorí majú Woodrughovi pomôcť objasniť vraždu. Do prípadu sa zaplatie kriminálnik Frank Semyon (Vince Vaughn), ktorý bol zapojený do obchodu s pozemkami a ktorého životné úspory zmiznú v čase vraždy. Semyon má na výplatnej listine detektíva Velcora, keďže detektívovi pomohol vyhľadať a zabiť muža, ktorý pred rokmi znásilnil jeho ženu. Traja detektívi a Seymon si čoskoro uvedomia sprisahanie, ktoré zahŕňa minulosť obete ako policajného dôstojníka, skorumpované mesto Vinci a boj o moc medzi synom starostu, ruskou mafiou a policajným oddelením vo Vinci, ktorí chcú troch detektívov a Semyona umlčať.

Dej

Dej sa odohráva v Ozarks počas troch období. V roku 1980 detektívi Wayne Hays (Mahershala Ali) a Roland West (Stephen Dorff) vyšetrujú desivý zločin ohľadom dvoch zmiznutých detí. V roku 1990 sú Hays a West opäť predvolaní k vyšetrovaniu po významnom zistení v súvislosti s prípadom. V roku 2015 rozpráva o tomto nevyriešenom prípade pre reláciu o skutočných zločinoch.

Produkcia

Vedúci programu HBO potvrdil možnosť nakrútenia tretej série. V marci 2017 bolo oznámené že na produkcii tretej série sa bude podieľať aj David Milch, pričom Pizzolatto napísal už dve časti. V júli 2017 bolo oznámené, že v tretej sérii bude hrať Mahershala Ali. Na konci augusta 2017 bola oficiálne potvrdená 3. séria. Režisérom prvých dvoch častí je Jeremy Saulnier a zvyšné si rozdelia Daniel Sackheim a tvorca seriálu Nic Pizzolatto. Všetky scenáre napísal Pizzolatto, okrem štvrtej časti, ktorú napísal spolu s Davidom Milchom a šiestej, ktorú napísal spolu s Grahamom Gordym.
Trojan box set

Trojan Box Sets séria je zbierka trojdiskových kompilácii, ktoré obsahujú pesničky od širokého spektra umelcov. Túto sériu vydáva britské nakladateľstvo Trojan Records od roku 1998. Séria pokrýva široký výber reggae sub-žánrov, štýlov a tém. Dohromady bolo zatiaľ vydaných 69 kusov, posledný v septembri 2007. Dohromady je v sérii nahraných 3436 pesničiek, z toho 297 sa objavilo na rôznych albumoch viackrát. Najstaršia pesnička bola nahratá v roku 1956, najnovšia v roku 2005.
Hasičská stanica

Hasičská stanica je budova určená na stálu službu hasičskej jednotky, umiestnenie hasičskej techniky a výstroja, príp. aj na ďalšie činnosti súvisiace so zabezpečením činnosti hasičskej jednotky (výcvik, školenia, údržba atď.).
Joch

Poloha

Obec má rozlohu 3,38 km². Najvyšší bod je položený 920 m n. m. a najnižší bod 292 m n. m.

Obyvateľstvo

Počet obyvateľov obce je 228 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Autos efá

Autos efá (gr.) alebo lat. ipse dixit je sám majster to povedal (autoritatívny argument Pytagorových žiakov v diskusii).
Fuzzy logika

Aplikácia

Fuzzy logika sa používa, ak sa systém nedá exaktne opísať a je v ňom veľký rozptyl hodnôt.
Príkladom je ľudská reč. Ľudská reč (prevedená do počítača ako napr. wav súbor) sa dá zapísať ako poradie nejakých hodnôt v čase. Ale ani ten istý človek nepovie to isté slovo úplne rovnako a preto pre to isté slovo dostaneme od toho istého človeka dva rôzne wav súbory, ktoré sa ale graficky podobajú. Keď sa však porovnajú bajt po bajte, tak sa nerovnajú. Na riešenie tohto problému možno použiť fuzzy logiku.

Fuzzy algoritmy nie sú matematicky zložité; pre navrhovanie stačia aj stredoškolské znalosti matematiky. Takéto algoritmy bývajú spravidla veľmi robustné a odolné proti chybám hodnôt a šumom. Ich nevýhodou je, že môžu byť dosť nepresné. V takom prípade sa kombinujú s lineárnymi regulátormi.

Fuzzy čísla

Fuzzy číslo je číslo, ktoré má dve zložky: hodnotu a rozptyl. Ak je rozptyl nulový, tak sa fuzzy číslo stáva reálnym číslom.
Kanonické fuzzy čísla majú tvar Gaussovho zvonu. Pre zjednodušenie sa v praxi nahradzujú trojuholníkmi, ktoré fungujú rovnako dobre. Gaussove čísla majú tú výhodu, že ich možno sčítavať, odčítavať, násobiť a aj deliť a ostávajú to stále len Gaussove čísla.
Pre toto je fuzzy logika dosť dobre použiteľná aj v matematickej štatistike (a niekedy aj opačne). Preto sa dá veľmi dobre použiť v teórii spoľahlivosti systémov.
Saint-Macaire-du-Bois

Poloha

Obec má rozlohu 13,06 km². Najvyšší bod je položený 86 m n. m. a najnižší bod 43 m n. m.

Obyvateľstvo

Počet obyvateľov obce je 446 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Diemeringen

Poloha

Obec má rozlohu 8,81 km². Najvyšší bod je položený 329 m n. m. a najnižší bod 222 m n. m.

Obyvateľstvo

Počet obyvateľov obce je 1 619 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Samsung Galaxy séria S

Séria Samsung Galaxy S je radom špičkových mobilných zariadení so systémom Android, ktoré vyrába spoločnosť Samsung Electronics.
Séria pôvodne pozostávala zo smartfónov a prvé zariadenie, Samsung Galaxy S, bolo oznámené v marci 2010 a vydané na predaj v júni toho roku. Od uvedenia Samsung Galaxy Note v roku 2011 existovala liínia Galaxy S s líniou Galaxy Note ako vlajková loď Samsungu.
Samsung neskôr rozšíril linku Galaxy S na tabletové počítače s oznámením Galaxy Tab S v júni 2014 a vydal budúci mesiac. Od roku 2019 sú najnovšími smartfónmi série Galaxy S Samsung Galaxy S10, Samsung Galaxy S10 + a Samsung Galaxy S10e, všetky vydané 21. februára 2019 a najnovším tabletom je Samsung Galaxy Tab S5e vydaný 15. februára 2019.
Yeti

Yeti (staršie po slovensky aj jeti) je údajný humanoidný tvor žijúci v pohorí Himaláje. Má to byť chlpatý tvor podobný ľudoopovi alebo pravekému človeku, vysoký približne 2,5 m.

Objavenie

Domnienky o jeho existencii sú založené predovšetkým na rozprávaniach obyvateľov z okolia himalájskeho pohoria, kde sa správy o tomto tvorovi rozprávajú už po celé generácie. Pre európsku civilizáciu ho objavil v roku 1889 anglický dôstojník L. A. Wadel, keď na jednom himalájskom sedle objavil v snehu obrovský odtlačok bosej chlpatej nohy. Jediným dôkazom sú odtlačky chodidiel a ich fotografie. Prvé fotografie stôp však urobil až v roku 1937 F. S. Smyth, ktorý na dôkaz nadmernej veľkosti k odtlačku priložil horolezecký cepín. Väčšina odborníkov sa domnieva, že ide o poškodené alebo zdeformované odtlačky iných zvierat, iní odborníci tvrdia, že môže ísť o tvora, ktorý zatiaľ nie je odborne opísaný, ale jeho existencia je možná. Prvé sadrové odliatky stôp urobili v roku 1972 americkí horolezci McNeely a Cornin.

Pôvod

Podľa iných názorov by mohlo ísť o zástupcov druhu človek vzpriamený (Homo erectus), ktorý sa v evolučnom postupe oddelil od línie nasledujúceho človeka rozumného (Homo sapiens). Toto tvrdenie nepodporuje fakt, že človek vzpriamený sa vyskytoval len v Afrike, Ázii a Európe. Nie je však vylúčené, že sa mohol z Ázie dostať do Severnej Ameriky.
Je tiež možné, že ide o tvora nazývaného Gigantopithecus. Ide o veľkého ľudoopa, ktorého pozostatky (najmä pozostatky čeľustí) boli nájdené v Číne.
Juhoslovania (národnosť)

Juhoslovania je národnostné označenie časti obyvateľov bývalej Juhoslávie.

Vznik a vývoj

Snaha o vytvorenie tejto národnosti bola úzko spätá so snahou silnejšej integrácie juhoslovanských národov. Prvý raz tento termín zaviedol kráľ Alexander I. Karađorđević, keď zmenil názov štátu z Kráľovstva Srbov, Chorvátov a Slovincov na Kráľovstvo Juhoslávia, hlavným účelom bolo, aby sa vytratili národnostné rozpory medzi jednotlivými národmi. Po jeho smrti bola táto koncepcia opustená, predsa sa k tejto národnosti prihlásilo mnoho ľudí. Skončenie druhej svetovej vojny a vznik SFRJ, ktorá bola federatívnym štátom jednotlivých republík už nenútilo k integrácii, napriek tomu sa stále mnoho ľudí k juhoslovanskej národnosti hlásilo. Hlavným dôvodom boli napr. zmiešané manželstvá, vyjadrenie príslušnosti ku krajine, ale tiež i nedostatok silného národného povedomia. V roku 1981 tvorili Juhoslovania už 5,4 % obyvateľov štátu.
Po rozpade krajiny ich najviac žije v Srbsku a Čiernej Hore, v ostatných republikách sa väčšinou prihlásili k svojim etnickým koreňom.
Give It Up to Me

Video

Video režírovala Sophie Mullerová. 20 sekundový náhľad videa sa na internete objavil 13. novembra. Dňa 16. novembra 2009 prostredníctvom Facebooku po krátkom interview Shakira uviedla svoje nové video. Shakira vo videu tancuje so skupinkou žien. Taktiež sa objaví v šatách s Americkým motívom ako socha slobody. Video sa dostalo na 1. miesto rebríčka U.S. Billboard Yahoo Videos.

Umiestnenie v hitparádach

Tento singel sa umiestnil v najprestížnejšej Americkej hitparáde hranosti - U.S. Billboard Hot 100 na 29. mieste. V rebríčku U.S. Billboard Digital Songs na 19. mieste a v hitparáde U.S. Billboard Pop Songs na 23. mieste.
Gouy-en-Ternois

Poloha

Obec má rozlohu 5,65 km². Najvyšší bod je položený 160 m n. m. a najnižší bod 111 m n. m.

Obyvateľstvo

Počet obyvateľov obce je 169 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žikava

Polohopis

Žikava sa nachádza v tesnej blízkosti obce Lovce, v okrese Zlaté Moravce v Nitrianskom kraji. Nadmorská výška stredu obce je 270 m n. m., v katastri od 250 do 600 m n. m.. Obec leží v severovýchodnej časti Žitavskej pahorkatiny, v úzkej doline potoka Jarky a na južných svahoch pohoria Tribeč. Členitý kataster tvoria mladotreťohorné íly, piesky, žulové horniny a kremence. Zalesnený je v severnej časti (dub, cer, hrab, breza a buk). Má ilimerizované a hnedé lesné pôdy. Obec tvoria jednotlivé časti s miestnymi názvami: Andor, Breziny, Dlhé diely, Krásny majer, Piesky, Tatry

Dejiny

Prvá písomná zmienka o obci je z roku 1075. Už v tom čase bola Žikava pomerne veľkou obcou. Kláštor v Hronskom Beňadiku v tom roku získal v obci nielen zem s potokom, ale aj s dvanástimi domami služobníkov, pasienkami a veľkým lesom. Roku 1388 sa zmenil aj majiteľ obce, Žikava sa stala súčasťou hrušovského panstva. Onedlho prešla do vlastníctva panstva Topoľčianky. Miestni obyvatelia sa zaoberali poľnohospodárstvom a chovom rakov. Obec bola viackrát vyplnienená tureckými nájazdmi, v roku 1573, znovu v roku 1618 a nakoniec v roku 1631.  
Nový erb sa podujal vytvoriť v roku 1999 výtvarník-rytec, rodák zo Žikavy František Horniak, autor známky roku 1994.